Protokoll 15.02.2022

Styremøte i FO Vestfold og Telemark.

Tid: 09:00-15:30

Sted: Digitalt, Teams.

Sak 01/22 **Konstituering**

Til stede: Torunn Bredvei Steinsholt, Oddvar Gran, Linn Holvik (vara u/stemmerett), Kristin Amundsen, Leif Johnsen, Linda Pettersen, Mona Mathisen, Sissel, Olsen, Torild Eivik, Wenche Kongerød, Farshad Mohseni, Vidar Byholt.

Jostein Fosse fra11:00.

Forfall: Rose Heian.

 Innkallingens lovlighet

 ***Vedtak:*** *Det er lovlig innkalt.*

Godkjenning av dagsorden:

Det legges til sak om skilt på fasaden under behandling av budsjett.

 ***Vedtak:*** *Dagsorden godkjennes*

Uttalelser:

 Saker til eventuelt:

Sak 02/22 **Godkjenning av protokoll fra forrige styremøte**

 ***Vedtak****: Protokoll fra styremøte 02-03.11.2021 godkjent*

Sak 03/22 **Orienteringer**

* ­Profesjonspolitikk v/nestleder og profesjonsfaglig ansvarlige.
	+ Fysisk møte i Stavern var siste møte (23.11.2021).
	+ Sosionomene har ikke hatt møte siden sist.
	+ Barnevernspedagogene: Har jobbet med masterutdanning i barnevernet, krav fra 2031. 2 masterløp, hvorav ett er forbeholdt barnevernspedagogene. Det er bevilget penger, og utfra dette ser det ut som at masterløpet for barnevernpedagogene blir prioritert. Dette har både fordeler og ulemper, og bør diskuteres i profesjonsutvalget.
	+ Vernepleierne: Jobber med fagcafé. Dette kommer vi tilbake til senere i møtet.
* Helse- og sosialpolitikk v/leder.
	+ Samarbeidsavtalen med SV er landet.
	+ Har kontakt med Rødt. Samarbeidsavtalen bør ses på igjen.
	+ SP – har dialog med dem, men ingen avtale.
	+ AP - har dialog med dem, men ingen avtale.
	+ Avkortning av sosialhjelp: Her er det gjort positive endringer på nasjonalt plan.
	+ LOs regionråd og regionkonferanse.
	+ Helgetimer og heltidskultur, her rører det seg en sak i Tønsberg. Viktig og prinsipiell sak rundt arbeidstid og forhandlingsrett.
* Seniorutvalget v/leder av seniorutvalget.
	+ Ikke mange møter avholdt.
	+ Hyggelige julebord i Vestfold og i Telemark, bla. med utdeling av oppmerksomheter til jubilanter.
	+ Første samling i mars i Vestfold, Telemark i april.
	+ Utvalget er i gang med planlegging av aktivitet.
* Internasjonalt arbeid v/leder.
	+ Ghirass: Stor aktivitet for barn og unge. Takknemlige for solidaritetsgaven fra FO.
* Økonomi v/fylkessekretær og økonomiansvarlig
	+ Egne saker seinere i møtet.
* Nytt fra fylkesavdelingen
	+ Leders sykemelding: Oddvar er 50% friskmeldt. AU vedtak på samtaler som tilrettelegging.
	+ LS-representant FO Vestfold og Telemark: Tina har trukket seg. Det lages en innstilling på årsmøtet. Vi trenger en vernepleier til 1. eller 2. vara.
	+ Orientering om valgkomiteens arbeid. Det kommer en innstilling til årsmøtet snart. Her kommer også info om vernepleier til LS.
	+ Post
	+ Søknader
	+ Annet

 **Vedtak:** *Styret tar fremleggene til orientering*

Sak 04/22 **Landsstyresaker** v/leder og landsstyrerepresentant.

Oddvar og Torild orienter fra siste LS

Medlemsstatus: FO vokser. Mål er 35.000 i 2023, vi ligger litt etter skjema i Vestfold og Telemark.

Økonomisk status: Godt år i 2021. Satt av penger til forskningsfond. Satt av 2 millioner. Mål å få en mer kunnskapsbasert politikk. Avsetning til streikefond.

Tariffoppgjør 2022: Blir et spennende oppgjør. Likelønn, arbeidstid og pensjon er hovedområder. Øke lønn på 16 års ansiennitet, minstelønn for 20 års ansiennitet og klima og miljø.

Tilskudd til klubber: Hvordan skal klubbene få en økonomisk ramme. (Her har vi selv valgt en løsning hvor klubbenes utgifter føres på budsjett og regnskap i avdelingen.)

Oppdeling av fylker: Hva med FO? Enighet om at vi avventer og tar det opp på neste landsmøte.

Kommunikasjonsstrategi: Jobbes med. Dette er en sak det nye styret bør ta opp og jobbe med på styresamlingen.

FO har søkt om å arrangere European Conference on Soscial Work i 2025.

Det er bestemt hvem som blir årets sosialarbeider. Offentliggjøres 15. mars.

Valg av FOs delegater til LO-kongressen ble gjennomført i møtet.

 ***Vedtak:*** *Fremleggene tas til orientering.*

Sak 05/22 **LOs regionråd/regionkonferansen**

 Orientering

Regionrådet: Høringsuttalelse om deling av fylket. Regionrådet ønsket å opprettholde dagens fylkeskommune. Innstilling til valg til LO-kongressen. Det ble en diskusjon rundt representasjon fra de mindre forbunda. Oddvar ble valgt til 2. vara.

Regionkonferansen: Valg ble gjennomført i tråd med innstilling. På neste regionkonferanse skal vold på arbeidsplassen opp. Dette er et initiativ fra FO.

***Vedtak:*** *Fremlegget ble tatt til orientering*

Sak 06/22 **Sosialarbeiderdagen**

Innspill fra Torunn og Wenche

Klubbene i Grenland ønsker å invitere hele fylket til fagcafé. Dette blir et arrangement på sosialarbeiderdagen. Gisle Roksund skal snakke om omsorgstrøtthet.

Kostnader: Dette er godt innafor budsjett.

Vi bør gjøre en kobling opp mot verving av studenter.

Orientering om fylkesavdelingens forslag til aktivitet:

Kontoret har laget et facebook-innlegg. Medlemmer kan nominere sin arbeidsplass til for eksempel kake og fruktkurv.

***Vedtak:*** *Styret tar saken til orientering.*

Sak 07/22 **Sosialarbeiderprisen**

AU legger fram forslag i møtet

AU orienterte styret om sin beslutning.

Sak 08/22 **Bevilgning Hanes feriekoloni**

AU foreslår å bevilge kr. 2500

Oddvar orienterte om arbeidet som har foregått fram til nå. Det er mulighet for oss å bruke stedet, og det vil også brukes til utleie.

***Vedtak:*** *Vi bevilger 2500 til Hanes feriekoloni.*

Sak 09/22 **Etterlønn og overgang mellom fylkesledere**

Orientering v/Vidar

Oddvar trådte ut av møtet

**AUs innstilling**: Oddvar Gran jobber ut august 2022. Dette inkluderer avvikling av ferie opptjent i 2021 samt overført ferie, jfr. ULLT-reglementet.

***Vedtak:*** *Oddvar Gran jobber ut august 2022. Dette inkluderer avvikling av ferie opptjent i 2021 samt overført ferie, jfr. ULLT-reglementet.*

Sak 10/22 **Regnskap 2021**

 Hege og Vidar orienterte

**Vedtak:** Regnskap 2021 godkjennes med følgende forbehold: Revisorgodkjent balanseregnskap foreligger ikke. Transaksjoner på formål 7098 skal posteres på riktige formål.

Sak 11/22 **Årsberetning**

Styret gikk gjennom AUs utkast til årsberetning.

**Vedtak**: Innholdet i årsberetning august 2020 til februar 2022 vedtas, og legges fram for årsmøtet. Innspill fra styremøtet legges inn. AU får fullmakt til å ferdigstille beretningen som så sendes ut til styret*.*

Sak 12/22 **Signaturrett**

Forslag til styrets innstilling for årsmøtet: Leder og nestleder har signaturrett hver for seg.

**Styrets innstilling**: Leder og nestleder har signaturrett hver for seg.

Sak 13/22 **For mye utbetalt lønn, nestleder**

Se egen saksfremstilling.

Forslag til styrets innstilling for årsmøtet: Årsmøtet tar saksfremstillingen til orientering. Nestleder skal ikke tilbakebetale

Oddvar la frem saken.

Mona trådte ut av møtet.

**Styrets innstilling:**

Årsmøtet tar saksfremstillingen til orientering. Nestleder skal ikke tilbakebetale for mye utbetalt lønn.

Sak 14/22 **Kvinnepolitisk utvalg**

Orientering ved Torunn og Sissel.

Styret har innstilt for årsmøtet å opprette kvinnepolitisk utvalg. Se vedtak fra styremøte 2-3. november 2021, sak 65/21.

**Vedtak**: Forslagsstillerne og AU får fullmakt til å ferdigstille saken til årsmøtet.

Sak 15/22 **Frikjøp i klubbene**

Orientering v/Linda

Diskusjon

**Styrets innstilling:** Saken slik den ble lagt fram i styremøtet legges fram for årsmøtet. Styret innstiller på at styret skal ha fullmakt til å innvilge søknader om frikjøp.

Sak 16/22 **Fylkesavdelingens handlingsprogram**

Mona innleder til diskusjon

**Styrets innstilling til årsmøtet**: Vi tar utgangspunkt i forrige periodes program. I tillegg legger vi inn: kvinnepolitikk, heltidskultur, og de overordna temaene som representantskapsmøtesak 21/21 peker på.

Sak 17/22 **Økonomiske prioriteringer**

Orientering ved Hege og Vidar

**Styrets innstilling til årsmøtet:**

Vi har ca. en million i egenkapital, og ønsker å investere av denne for å verve og bevare medlemmer. Vi prioriterer derfor å frikjøpe nestleder i full stilling, og i tillegg bruke penger på frikjøp av tillitsvalgte for å legge til rette for medlemsvekst gjennom å verve og beholde medlemmer.

Sak 18/22 **Budsjett 2022**

Orientering ved Hege og Vidar

**Styrets innstilling til årsmøtet**: Budsjettet slik det ble lagt fram i styremøtet legges fram til vedtak for årsmøtet med følgende føringer: Det settes av 100.000 til frikjøp av tillitsvalgte i tråd med styresak 15/22. Det settes av tre måneders overlapp på lederlønn som i stor del finansieres av refusjon på sykepenger som tas inn i revidering av budsjett mai 2022 når vi vet hva refusjonen blir.

Sak 19/22 **Representantskapets sammensetning**

Orientering ved Linda

AU foreslår å videreføre prinsippene for sammensetning.

**Styrets innstilling til årsmøtet**: Prinsippene for sammensetning av representantskapet vedtatt på årsmøtet 2020 videreføres, unntatt punkt 8 som strykes da det er regulert i FOs vedtekter.

Sak 20/22 **Møtedatoer**

Se vedlagt liste for forslag til møtedatoer vår 2022

31. mars: Styremøte

27-28. April: Styreseminar

9. Juni: Styremøte

19. Mai: Representantskapsmøte

**KURS:**

Grunnkurs 6-7. April

Turnuskurs 11-12. Mai

**Vedtak:** Styret tar datoene til orientering og legger dem fram for årsmøtet.

Sak 21/22 **HMS-samtaler med AU**

HMS-ansvarlige i styret har gjennomført samtaler med alle AU-medlemmene. Sissel og Hege informerer.

**Vedtak:** Styret tok informasjonen til orientering

Sak 22/22 **Eventuelt**

**Referent:** Vidar